آرمینیا دی سیاست وِچ زنانیاں

[thumb|[آرمینیا دا جھنڈا]]

آرمینیا دی سیاست وِچ زنانیاں دا ٻہوں اہم کردار ہِے۔ ٢٠١١ء وِچ زنانیاں دا آرمینیا دی سیاست وِچ ٢٩ فیصد حِصّہ ہئی۔ 

## آرمینیا وِچ زنانیاں
پہلی جمہوریہ آرمینیا دے بݨݨ دے بعد توں آرمینیا وِچ زنانیاں کُوں چوݨ دے حق سمیت برابر حقوق حاصل ہِن۔ ٢١ اَتے ٢٣ جون ١٩١٩ء کُوں آرمینیا وِچ عالمی چوݨ وِچ حِصّہ پاوݨ دے تحت پہلے براہِ راست پارلیمانی چوݨ تھئے۔ ٢٠ ورھیاں توں وَدھ عمر دے ہر بندے کوں جنس، نسل یا مذہبی عقیدیاں توں قطع نظر چوݨ پاوݨ دا حق حاصل ہئی۔ ٨٠ نشستاں اُتے مشتمل مقننہ، جین٘دے اُتے آرمینیائی ریاست دا ایرا پاوݨ دا الزام ہِے، وِچ ترے زنانیاں اڳواݨ شامل ہِن: کتارائن زالیان – مانوکیان، پرچوہی پارتیزپانیان – بارسیگھیان اَتے واروارا سہاکیان۔

## آرمینیا دا قنُون
اِیں ویلے دا جمہوریہ آرمینیا دا آئین ١٩٩١ء وِچ اپݨایا ڳیا ہئی جیڑھا سرکاری طور تے صنفی برابری دی ضمانت ݙین٘دا ہِے۔ اِیں نے زنانیاں کوں آرمینیائی حیاتی دے سبھے شعباں وِچ فعال طور تے حصّہ گِھنَّݨ دے قابل بݨایا ہِے۔ آرمینیائی زنانیاں نے تفریح، سیاست اَتے ٻئے شعباں وِچ اُچیرا مقام حاصل کِیتا ہِے۔

## انتظامی عہدیاں اُتے
left|thumb| ہِک آرمینیائی سیاست دان زنانی دی تصویر (تقریباً ١٦٨٢ء) وِچ۔
٢٠١١ء دے گرانٹ تھورنٹن انٹرنیشنل بزنس سروے دے مطابق، ٢٠١٠ء وِچ آرمینیا وِچ ٢٩ فیصد اعلیٰ سطحی انتظامی عہدیاں اُتے زنانیاں لائیاں ڳئیاں ہَن۔ تاہم، اِیہ ڳِنتری ٢٠١١ء وِچ گھٹ تِھی تے ٢٣ فیصد رہ ڳئی۔ اقوامِ متحدہ دی ہِک رپورٹ دی بنیاد تے، ٢٠١١ء وِچ آرمینیا وِچ ٢٤ زنانیاں میئرز اَتے کمیونٹی اڳواݨ ہَن۔ ٻئے پنجاہ زنانیاں تلویں سطح دے انتظامی عہدیاں اُتے لڳیاں ہوئیاں ہِن۔

## سیاسی حیثیت
[thumb|[آرمینیا دی گورنمنٹ دا مونوگرام]]

مئی ٢٠٠٧ء وِچ قنُون سازی دے حکم ناویں دے ذریعے جیکُوں "صنف کوٹہ قنُون" آکھیا وین٘دا ہِے، ٻئے آرمینیائی زنانیاں کوں سیاست وِچ رلَّݨ دی ترغیب ݙِتّی ڳئی۔ اِیں سال صرف سَت زنانیاں پارلیمانی عہدیاں اُتے لڳیاں ہَن۔ اِنّھاں زنانیاں سیاست داناں وِچ ہرانوش ہاکوبیان وی شامل ہَن، جیڑھی آرمینیا دی قومی اسمبلی وِچ سبھ توں ودھ مُد تئیں رہوݨ آلی زنانی ہَن۔ آرمینیا دی حکومت وِچ زنانیاں دی نسبتاً گھٹ ہووݨ دی وجہ توں غیر ملکی تبصرہ نگاراں دی طرفوں آرمینیائی زنانیاں کوں "دنیا وِچ سبھ توں گَھٹ" سمجھیا وین٘دا ہِے۔ اِین٘دے توں انڄ، سیاست وِچ آرمینیائی زنانیاں دا مقام اکثر نجّی شعبے وِچ ہون٘دا ہِے۔ عوامی حلقیاں وِچ اکثر اِنّھاں دے داخلے کی قدر صرف اِیں ویلے تِھین٘دی ہِے جِہڑیلے اُوہ سماجی توقعاں اُتے مبنی نسائی مثالی تصویر دی عکاسی کرین٘دیاں ہِن، جیڑھی زنانیاں کِیتے سیاسی، سماجی اَتے اقتصادی پُڄ وِچ مسلسل اَڑان٘داں پین٘دیاں ہِن۔ ٢٠١٥ء وِچ، ارپائن ہوہانیسین آرمینیا وِچ وزیرِ انصاف دے عُہدے اُتے لڳݨ آلی پہلی آرمینیائی زنانی بݨ ڳئی، اِیں عہدے اُتے اُوہ ٢٠١٧ء تئیں ٹِکّی رہی۔ اُوہ ہِک سیاست دان اَتے وکیل وی ہِن۔

## ٻِیا ݙیکھو

* آرمینیا وِچ زنانیاں
* آرمینیا دی سیاست
* آرمینیا وِچ جرائم
* آرمینیائی زنانیاں

## حوالہ جات


## ٻِیا پڑھو

* Women, Too, Were Blessed: The Portrayal of Women in Early Christian Armenian Texts آئی ایس بی این نمبر: 978-90-04-44441-6

## بیرونی روابط

* زوہراب سینٹر بک آف دی ویک: دی ݙوجھی اواز: آرمینیائی زنانیاں دی شاعری تھرو دی ایجز۔ 22 مئی 2014 کوں بازیافت تِھیا۔
* خواتین کے وسائل کا مرکز آرمینیا
* آرمینیا:آرکائیو شدہ۔  بذریعہ amnesty.org  Archived دستاویزات وِچ زنانیاں دا سامھݨاں۔ Amnesty.org 13 نومبر 2008۔ 18 جون 2013 کوں بازیافت تِھیا۔
* زنانیاں دیاں تنظیماں آرمینیا
ونکی:آرمینیا وِچ زنانیاں
ونکی:زنانیاں اَتے اُنّھاں دے متعلقات
ونکی:زنانیاں دی تاریخ
ونکی:زنانیاں بلحاظ دیس
ونکی:سیاست وِچ زنانیاں
ونکی:تِریمتیں دی تاریخ
ونکی:تِرِیمتاں بلحاظ دیس
ونکی:تِرِیمتاں اَتے اُنّھاں دے متعلقات
ونکی:تِرِیمتاں دے حقوق
ونکی:سیاست وِچ زنانیاں بلحاظ دیس